b'\n_START_ARTICLE_\nFace the Music\n_START_SECTION_\nPregled\n_START_PARAGRAPH_\nPeta plo\xc5\xa1\xc4\x8da ELO je iz\xc5\xa1la leta 1975 in je bila prva plo\xc5\xa1\xc4\x8da, posneta v studiu Musicland Studios v M\xc3\xbcnchnu. Posnela ga je prenovljena zasedba ELO, saj sta basist Kelly Groucutt in \xc4\x8delist Melvyn Gale zamenjala Mika de Albuquerqua in Mika Edwardsa. Groucutt je prispeval solo vokal pri skladbah "Poker" in "Down Home Town", pri skladbi "Nightrider" pa je odpel verz pesmi._NEWLINE_Zadnja stran plo\xc5\xa1\xc4\x8de vsebuje fotografijo \xc4\x8dlanov skupine s pritisnjenimi obrazi na steklen zaslon (gledali naj bi elektri\xc4\x8dni stol, ki je na naslovnici plo\xc5\xa1\xc4\x8de). Edini \xc4\x8dlan skupine, ki gleda v drugo smer je Richard Tandy, ki ni bil navdu\xc5\xa1en nad to idejo. Fotografija zadnje strani plo\xc5\xa1\xc4\x8de je bila inspiracija za promocijo filma Shaun of the Dead.\n_START_SECTION_\nSubliminalna sporo\xc4\x8dila\n_START_PARAGRAPH_\n\xc4\x8ce skladbo "Fire on High" zavrtimo nazaj, lahko na za\xc4\x8detku sli\xc5\xa1imo bobnarja Beva Bevana, ki re\xc4\x8de "The music is reversible, but the time is not. Turn back, turn back, turn back, turn back..."(Glasba je reverzibilna, a \xc4\x8das ni. Obrni nazaj ...). To je bil Lynnov odgovor na obto\xc5\xbebe, da vsebuje skladba "Eldorado" satanisti\xc4\x8dna subliminalna sporo\xc4\x8dila. Skladba "Down Home Town" se za\xc4\x8dne z refrenom skladbe "Waterfall", zavrtenim nazaj. "Evil Woman" vsebuje nazaj zavrten posnetek godal iz skladbe "Nightrider".\n_START_SECTION_\nIzdaja\n_START_PARAGRAPH_\nSingla "Evil Woman" in "Strange Magic" sta bili do takrat najbolj komercialni skladbi, ki jih je skupina posnela. "Evil Woman" je bil velik hit tako v ZDA kot v Zdru\xc5\xbeenem kraljestvu, z zmesjo disko ritmov in klasi\xc4\x8dnega zvoka ELO. Lynne je akorde in melodijo skladbe napisal v \xc5\xa1estih minutah._NEWLINE_"Nightrider" je bil tretji singl z albuma. \xc4\x8ceprav je skupina skladbo izvedla v oddaji Top of the Pops, se ni uvrstila na lestvice._NEWLINE_\xc4\x8ceprav sta bila prva singla uspe\xc5\xa1na, se album ni uvrstil na lestvice v Zdru\xc5\xbeenem kraljestvu. Remasterzizrana verzija albuma je skupaj z bonus skladbami iz\xc5\xa1la septembra 2006.'